b'\n_START_ARTICLE_\nTupolev\n_START_SECTION_\nHistorie\n_START_PARAGRAPH_\nTupolev OKB ble grunnlagt av Andrej Tupolev i 1922. Tupolev ANT-1 var Andrej Tupolevs f\xc3\xb8rste fly. Selskapet fungerte kun som design- og administrasjonsorgan, mens den faktiske produksjonen av fly foregikk, og foreg\xc3\xa5r ogs\xc3\xa5 i dag, hos andre selskaper. P\xc3\xa5 1920- og 1930-tallet fokuserte produsenten mye p\xc3\xa5 utvikling av tyngre bombefly, noe som f\xc3\xb8rte til at Tupolevs design var \xc3\xa5 se p\xc3\xa5 som standarden innenfor sovjetisk, milit\xc3\xa6r luftfart. Tupolev sto ogs\xc3\xa5 for et av de viktigste bombeflyene for Sovjetunionen under andre verdenskrig; Tupolev Tu-2. Dette ble produsert fra 1942._NEWLINE_Ved krigens slutt utviklet Tupolev sitt f\xc3\xb8rste, interkontinentale bombefly; Tu-4, eller \xc2\xabBull\xc2\xbb som det ble kalt av NATO._NEWLINE_P\xc3\xa5 1960-tallet kjempet Sovjetunionen med andre europeiske og amerikanske nasjoner om \xc3\xa5 utvikle et kommersielt, supersonisk fly. Tupolev skulle bli verdens f\xc3\xb8rste produsent av denne typen fly med Tu-144. Men flytypen oppn\xc3\xa5dde ikke samme suksess som den anglofranske konkurrenten, Concorde._NEWLINE_Tupolev utviklet flere milit\xc3\xa6re og kommersielle fly utover 1970-, 1980- og 1990-tallet, blant annet Tu-160.'